text: প্যাট্রিক ডানিয়েল গ্যাফনি (; যিনি প্যাট্রিক গ্যাফনি বা প্যাট্রিক ডি গ্যাফনি নামেই বেশি পরিচিত) একজন মার্কিন শিক্ষাবিদ, অনুবাদক, নৃবিজ্ঞানী এবং পবিত্র ক্রুশ সন্ন্যাস সংঘের একজন ধর্মযাজক। বর্তমানে তিনি নটর ডেম বিশ্ববিদ্যালয় বাংলাদেশের উপাচার্য হিসেবে দায়িত্ব পালন করছেন।
  
  শিক্ষাজীবন 
  গ্যাফনি ১৯৬৯ সালে যুক্তরাষ্ট্রের নটর ডেম বিশ্ববিদ্যালয় থেকে ক্লাসিক্যাল অ্যান্ড মডার্ন ল্যাঙ্গুয়েজেস অ্যান্ড লিটারেচার বিষয়ে স্নাতক সম্পন্ন করেন। এরপর ১৯৭২ সালে নেদারল্যান্ডসের একটি বিশ্ববিদ্যালয়ে ধর্মতত্ত্বের উপর ডিপ্লোমা এবং ১৯৭৩ সালে নটর ডেম বিশ্ববিদ্যালয়ে একই বিষয়ে মাস্টার্স ডিগ্রি অর্জন করেন। তারপর তিনি শিকাগো বিশ্ববিদ্যালয়ে নৃতত্ত্ব নিয়ে অধ্যায়ন শুরু করেন এবং সেখান থেকে ১৯৭৭ সালে এমএ ও ১৯৮২ পিএইচডি ডিগ্রি অর্জন করেন।
  
  তিনি মাতৃভাষা ইংরেজির পাশাপাশি আরবি, ফরাসি, জার্মান, ডাচ, স্প্যানিস, ইতালিয় এবং রাশিয়ান ভাষায়ও দক্ষ।
  
  কর্মজীবন 
  ১৯৮০ থেকে ২০১৬ সাল পর্যন্ত গ্যাফনি যুক্তরাষ্ট্রের ইন্ডিয়ানা অঙ্গরাজ্যের অব নটর ডেম বিশ্ববিদ্যালয়ে নৃতত্ত্ব বিভাগে অধ্যাপনা করেছেন। এর মাঝে, ২০১৩ সালে তিনি ঢাকা বিশ্ববিদ্যালয়ে ভিজিটিং প্রফেসর হিসেবে কাজ করেছেন। ২০১৭ সালের ৮ আগস্ট তিনি নটর ডেম ইউনিভার্সিটি বাংলাদেশের উপাচার্য পদে নিয়োগ পান।
  
  তথ্যসূত্র  
  
  বিষয়শ্রেণী:১৯৪৭-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:নটর ডেম বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:মার্কিন রোমান ক্যাথলিক
  বিষয়শ্রেণী:মার্কিন নৃবিজ্ঞানী
  বিষয়শ্রেণী:মার্কিন অভিবাসী
title: প্যাট্রিক গ্যাফনি